Johan Agrell
Johan Agrell var en svensk violinist og komponist, der fra 1734 virkede som solist, komponist og lærer ved hofkapellet i Kassel, fra 1746 som Director Musices og som Director Chori musici ved Frauenkirche i Nürnberg.
Under rejser i England, hvor flere af Johan Agrells værker blev udgivet, i Frankrig og Italien lærte han samtidens musiktraditioner at kende. Foruden musik for cembalo skrev han bl.a. koncerter og symfonier, der stilistisk peger frem mod den gryende klassik.